LPS Suceava prins în Programul ”Masă sănătoasă”
Liceul cu Program Sportiv Suceava a fost prins în Programul ”Masă sănătoasă”. Primarul Ion Lungu a anunțat că de acest program vor beneficia 867 de elevi valoarea lui fiind de 1,228 milioane de lei până la finele acestui an. ”Va fi un pachet pe zi în sistem de catering. Acum suntem la faza de adjudecare a licitației. Sper să se adjudece cât mai repede licitația în așa fel încât elevii de la LPS Suceava să poată beneficia cât mai repede de acest program. La LPS spre surprinderea mea plăcută se face și carte nu numai sport și aici vreau să-l felicit sincer pe domnul director Ciprian Anton care face și lucruri deosebite acolo cum ar fi programul școală după școală acel after school înființat de anul trecut și care s-a extins și la alte grupe de copii iar acum vrea să-l extindă în toată școala și pentru asta îl felicit”, a precizat Lungu.